Eliza Kehlet

Eliza Kehlet, origina familia nomo Weide, estas denaska esperantisto kaj iama interpretistoMarko Naoki Lins: artikolo "Bruselo-Babelo: lingvo-kulturo en Eŭropa Unio" en la revuo Monato, 2003. Ŝi naskiĝis en 1943 en Ringkøbing, Danio, kiel filino de la esperantistoj August Weide, denaske germanlingva, kaj Edith Weide (Nielsen), denaske danlingva.

Ŝi edziniĝis al la dana esperantista eldonisto Torben Kehlet. Iliaj du infanoj estas denaskaj esperantistoj.

La familio translokiĝis al Antverpeno en 1977.

En la oficperiodo 1980–1983 Eliza Kehlet estis membro de la estraro de UEA, kaj poste ĝis 1992 restis komitatano de UEA.

Ŝi unue estis elementlerneja instruisto en Danio, poste en Belgio konferenca interpretisto ĉe la Eŭropa Parlamento. Ŝi emeritiĝis en 2002 kaj nuntempe loĝas en Kopenhago (Danio).

 Referencoj 

Kategorio:Danaj esperantistoj
Kategorio:Esperantistaj interpretistoj
Kategorio:Eŭropaj oficistoj